অনলাইন বাজার ব্যবস্থায় শুধু বই নিয়ে একক প্রতিনিধিত্ব রয়েছে রকমারি ডট কমের। ২০১২ সালের জানুয়ারিতে শুরু হয়ে ইতিমধ্যে দেশের লেখক, পাঠক এবং প্রকাশকদের মধ্যে আলোড়ন সৃষ্টি করেছে রকমারি ডট কম। প্রতিষ্ঠানটির পরিচালক জুবায়ের জানান, ২০১২ সালের আগে বইয়ের সামগ্রিক কোন তথ্য লেখক, পাঠক এমনকি প্রকাশকদের হাতেও ছিল না। সুযোগ ছিল না চট করে বইয়ের প্রচ্ছদটি দেখে নেয়ার। সেখানে রকমারি ডট কম নতুন পুরোনে সব বইয়ের ডিজিটাল ডাটা বেইজ তৈরি করেছে। যে কেউ ঘরে বসেই সিদ্ধান্ত নিতে পারছে কোন বইটি তার দরকার।